

PROJEKTS uz 10.03.2025.

vēlamais datums izskatīšanai Finanšu komitejā: 19.03.2025.

domē: 27.03.2025.

sagatavotājs: Guna Cielava

ziņotājs: Edvīns Šēpers

 LĒMUMS

Ādažos, Ādažu novadā

2025. gada 27. martā **Nr.**«DOKREGNUMURS»

**Par dzīvokļu īpašuma Kanāla ielā 66-2, Alderos, nosacītās cenas apstiprināšanu**

Ādažu novada pašvaldības dome izskatīja Pašvaldības mantas iznomāšanas un atsavināšanas komisijas (turpmāk – Komisija) 10.03.2025. sēdes protokolu Nr. ĀNP/1-7-14-2/25/5 un izvērtējot domes rīcībā esošo informāciju, kā arī ar lietu saistītos apstākļus, konstatēja:

1. Ar domes 22.03.2023. lēmumu Nr. 97 “Par pašvaldības dzīvokļu īpašumu atsavināšanu Iļķenē, Alderos un Ādažos” dzīvokļa īpašums, kadastra numurs 8044 900 1458 (turpmāk Īpašums) nodots atsavināšanai, pārdošanai atklātā izsolē.
2. Īpašums ir dzīvokļa īpašums 29,1 m2 platībā, adrese - Kanāla iela 66-2, Alderi, Ādažu pag., Ādažu nov., kura sastāvā ir domājamā daļa no daudzdzīvokļu mājas, zemes (zemes vienības kadastra apzīmējums 8044 014 0110 un 8044 014 0111). Uz zemes vienības ar kadastra apzīmējumu 8044 014 0111 atrodas Nekustamā īpašuma valsts kadastra informācijas sistēmā reģistrētas un zemesgrāmatā nereģistrētas mazēkas ar kadastra apzīmējumu 8044 014 0110 002, 8044 014 0110 003 un 8044 014 0110 004.
3. Saskaņā ar Nekustamā īpašuma valsts kadastra informācijas sistēmas (turpmāk – Kadastrs) datiem Īpašuma universālā kadastrālā vērtība ir 10 212,00 *euro*;
4. Publiskas personas mantas atsavināšanas likuma 1. panta 6. punkts nosaka, ka nosacītā cena ir nekustamā īpašuma vērtība, kas noteikta atbilstoši [Standartizācijas likumā](https://likumi.lv/ta/id/50425-standartizacijas-likums) paredzētajā kārtībā apstiprinātajiem īpašuma vērtēšanas standartiem. Šī likuma 8. panta otrā daļa nosaka, ka atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā, trešā daļa paredz, ka nekustamā īpašuma novērtēšanas komisijas sastāvu un mantas nosacīto cenu apstiprina institūcija (amatpersona), kura saskaņā ar šā panta pirmo un otro daļu organizē nekustamā īpašuma novērtēšanu, bet sestā un septītā daļa nosaka, ka mantas novērtēšanas komisija novērtēšanai pieaicina vienu vai vairākus sertificētus vērtētājus un nosacīto cenu atbilstoši mantas vērtībai nosaka mantas novērtēšanas komisija.
5. Pašvaldības Centrālās pārvaldes Nekustamā īpašuma nodaļa organizēja Īpašuma tirgus vērtības noteikšanu. Sertificēts vērtētājs SIA “LATIO” (reģ. Nr. 41703000843) 03.03.2025. noteica Īpašumam novērtējumu - 13 400 *euro* (07.03.2025. reģ. Nr. ĀNP/1-11-1/25/1540). Īpašumam noteiktā tirgus vērtība ir augstāka par Kadastrā reģistrēto universālo kadastrālo vērtību.
6. Publiskas personas mantas atsavināšanas likuma Pārejas noteikumu 11. punkts paredz, ka līdz brīdim, kad spēku zaudē Valsts un pašvaldību īpašuma privatizācijas un privatizācijas sertifikātu izmantošanas pabeigšanas likums, atsavināmā apbūvētā zemesgabala nosacītā cena nedrīkst būt zemāka par zemesgabala kadastrālo vērtību. Valsts un pašvaldību īpašuma privatizācijas un privatizācijas sertifikātu izmantošanas pabeigšanas likums ir spēkā esošs.
7. Komisija 10.03.2025. noteica Īpašuma nosacīto cenu -13 400,00 *euro* (prot. Nr. ĀNP/1-7-14-2/25/5).
8. Pašvaldību likuma 10. panta pirmās daļas 16. punkta, kā arī Publiskas personas mantas atsavināšanas likuma 5. panta pirmās daļas izpratnē, pašvaldības dome ir tā institūcija, kura dod atļauju atsavināt pašvaldības nekustamo īpašumu.

Dome secina, ka Komisijas noteiktā Īpašuma nosacītā cena ir noteikta atbilstoši Publiskas personas mantas atsavināšanas likuma normām un ir apstiprināma.

Pamatojoties uz Pašvaldību likuma 10. panta pirmās daļas 16. punktu un 73. panta ceturto daļu, Publiskas personas mantas atsavināšanas likuma 5. panta pirmo daļu, Ādažu novada pašvaldības domes 22.03.2023. lēmumu Nr. 97 “Par pašvaldības dzīvokļu īpašumu atsavināšanu Iļķenē, Alderos un Ādažos”, Komisijas 10.03.2025. sēdes protokolu Nr. ĀNP/1-7-14-2/25/5, kā arī saskaņā ar domes Finanšu komitejas 19.03.2025. atzinumu, Ādažu novada pašvaldības dome

**NOLEMJ:**

1. Apstiprināt atsavināšanai nodotā pašvaldības dzīvokļa īpašuma (kadastra numurs 8044 900 1458) Kanāla ielā 66-2, Alderos, Ādažu pag., Ādažu nov., kura sastāvā ietilpst dzīvoklis (platība 29,1 m2), 2903/10816 domājamās daļas no daudzdzīvokļu mājas (kadastra apzīmējums 8044 014 0110 001) un zemes (kadastra apzīmējums 8044 014 0110 un 8044 014 0111), nosacīto cenu – 13 400,00 *euro* (trīspadsmit tūkstoši četri simti eiro, 00 centi).
2. Uzdot Pašvaldības mantas iznomāšanas un atsavināšanas komisijai organizēt 1. punktā minētā īpašuma elektronisko izsoli ar augšupejošu soli.
3. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

NĪN, JIN, IDRV, Pašvaldības mantas iznomāšanas un atsavināšanas komisijai - @

Guna Cielava, 27343916